

**בית הדין הצבאי המחוזי**

**מחוז שיפוטי ז"י**

|  |  |  |
| --- | --- | --- |
| **בפני:** | **אל"ם מאיה גולדשמידט** | **- אב"ד** |
|  | **רס"ן אורן ניב** | **- שופט** |
|  | **סרן צליל אורי נחשון** | **- שופטת** |

**בעניין: התובע הצבאי (ע"י ב"כ, סגן קטי אוסטרין)**

**נגד**

**ח/XXX טוראי ג' ל' (ע"י ב"כ,** **עו"ד שי רודה**)

**הכרעת - דין**

על פי הודאתו, מורשע הנאשם בעבירה של איומים, לפי סעיף 192 לחוק העונשין, תשל"ז – 1977, בהתאם לכתב האישום המתוקן ולפרטים הנוספים.

**ניתנה היום, כ"ט בשבט התש"ף, 24/02/2020, והודעה בפומבי ובמעמד הצדדים.**

\_\_\_\_\_( - )\_\_\_\_\_ \_\_\_\_\_( - )\_\_\_\_\_ \_\_\_\_\_( - )\_\_\_\_\_

שופטת אב"ד שופט

**גזר – דין**

הנאשם, טוראי ג' ל', נותן את הדין בגין עבירה של איומים. מכתב האישום המתוקן והפרטים הנוספים עולה כי ביום 03/09/2019 הגיע הנשם לחדרם של שני חיילים ביחידה, טוראי יניב בן חמו וטוראי איתמר סרה, וצעק לעברו של טוראי סמרה כי עליו להחליף אותו בתורנות מטבח. טוראי סמרה טען כי זו לא התורנות שלו. טוראי בן חמו ביקש מהנאשם לעזוב את החדר והנאשם סירב. הנאשם דחף את טוראי בן חמו והאחרון דחף אותו בחזרה אל מחוץ לחדר. הנאשם ניגש אל חדרו ביחידה, נטל אולר מסוג 'לדרמן', פתח את סכין האולר ונכנס בשנית אל החדר כשהוא מתקרב אל טוראי בן חמו. טוראי בן חמו אמר לנאשם אל יעשה טעות כזאת בל תורנות מבטח אך הנאשם נעמד מולו, הצמיד את האולר לפלג גופו העליון של טוראי בן חמו ואיים עליו. לאחר מכן הכניס הנאשם את האולר אל כיסו ודחף את טוראי בן חמו, כאשר בתגובה לכך היכה אותו באגרופו בפניו. בן השניים החלה קטטה עד שהנאשם יצא מהחדר והאירוע הסתיים לאחר שטוראי בן חמו יצא מהחדר וטוראי סמרה נעלו את דלת החדר כשהנאשם בתוכו והתקשרו למפקדיו לעדכן אותו במתרחש. בעקבות אותו עדכון החלה החקירה, במהלכה הוחזק הנאשם במעצר סגור במשך 47 יום. לאחר מכן שוחרר בתנאים מגבילים ושהה פרק זמן מסוים במעצר בית ולאחר מכן במעצר בית לילי. הנאשם התגייס לצה"ל בדצמבר 2018 ושירת בתפקיד כללי. לחובתו מספר עבירות משמעותיות, לרבות עבירה של אלימות כלפי חייל. ביום נ11/10/2019 פוטר הנאשם בשל אי כשרות רפואית. בין הצדדים נקשר הסדר טיעון המבקש לאזן בין חומרת העבירות לבין הודאת הנאשם תוך נטילת אחריות ולאחר שחזר בו מכפירה באשמה, הסכמת נפגע העבירה להסדר המוצע, חיסכון בזמן שיפוטי וכן העובדה כי הנאשם פוטר משירות. על פי שיש לראות בחומרה כל גילוי אלימות המתרחש במערכת הצבאית, וודאי כאשר מעורב באירוע זה איום באמצעות נשק קר, מצאנו לכבד את הסדר הטיעון המוצע, בשים לב לשיקולי הקולא שפורטו לעיל ומתוך ראיה עתידית והתחשבות בהיבט השיקומי.

על הנאשמת נגזרים, אפוא, העונשים הבאים:

1. ארבעים ושבע (47) ימי מאסר לריצוי בפועל, החופפים את תקופת מעצרו הסגור \_04/09/2019 – 20/01/2019).
2. עונש מאסר מותנה (3) בן שלושה חודשים למשך (3) שלוש שנים, שלא יעבור עבירה שיש בה יסוד של איום או אלימות.

**זכות ערעור תוך 15 יום.**

**ניתן היום, כ"ט בשבט התש"ף, 24/02/2020, והודע בפומבי ובמעמד הצדדים.**

\_\_\_\_\_( - )\_\_\_\_\_ \_\_\_\_\_( - )\_\_\_\_\_ \_\_\_\_\_( - )\_\_\_\_\_

שופטת אב"ד שופט

העתק נכון מן המקור

ליבי יעקובי, סרן

ע. משפטית לנשיאת בית הדין

חתימת המגיה תאריך הדפסה: 24.02.2020  
נערך על ידי מ.ל.